एनआरएनए अध्यक्षमा केसी र थापा भिड्दै 
गैर आवासीय नेपाली संघ (एनआरएनए)को आगामी चैत १० र ११ गते हुने निर्वाचनका लागि अध्यक्षमा वर्तमान उपाध्यक्षद्धय रविना थापा र बद्रि केसीले प्रतिस्पर्धा गर्ने भएका छन् । निर्वाचन अधिकृतको कार्यालयले सोमबार साँझ उम्मेदवारको अन्तिम नामावली प्रकाशन गरेसँगै अध्यक्षमा थापा र केसीबीच प्रतिस्पर्धा हुने निश्चित भएको हो । 
काठमाडौँ — गैर आवासीय नेपाली संघ (एनआरएनए)को आगामी चैत १० र ११ गते हुने निर्वाचनका लागि अध्यक्षमा वर्तमान उपाध्यक्षद्धय रविना थापा र बद्रि केसीले प्रतिस्पर्धा गर्ने भएका छन् । निर्वाचन अधिकृतको कार्यालयले सोमबार साँझ उम्मेदवारको अन्तिम नामावली प्रकाशन गरेसँगै अध्यक्षमा थापा र केसीबीच प्रतिस्पर्धा हुने निश्चित भएको हो । खुल्लातर्फ ४ जना उपाध्यक्ष पदका लागि ६ जनाको उम्मेदवारी परेको छ । महिला र युवा उपाध्यक्षमा भने यासमिन बेगम र रोशन थापा निर्विरोध निर्वाचित भएका छन् । खुल्लातर्फ उपाध्यक्षमा डवरबहादुर (डीबी) क्षेत्री, धर्मराज अधिकारी, हेमराज शर्मा, राजेन्द्रकुमार शर्मा, टंकप्रसाद गैरे र जयप्रकाश गुरुङले उम्मेदवारी दिएका छन् । त्यस्तै एक महासचिवका लागि दुई जनाको उम्मेदवारी परेको छ । जसमा गौरीराज जोशी र विनय अधिकारीले प्रतिस्पर्धा गर्दै छन् ।त्यस्तै महिला सचिव बाहेक ३ सचिवका लागि ६ जनाको उम्मेदवारी परेको छ । महिला सचिवमा भने राधिका गुरुङ निर्विरोध निर्वाचित भएकी छन् । त्यस्तै सचिवमा रामशरण सिम्खडा, अजिब गुरुङ (ओम), चिरन्जीवी घिमिरे, शंकर खड्का र अभिमानसिंह बस्नेतबीच प्रतिस्पर्धा हुने छ । एक कोषाध्यक्ष पदका लागि लोकप्रसाद दाहाल र फणिन्द्र पन्तको उम्मेदवारी परेको छ । सहकोषाध्यक्षमा यज्ञराज सुवेदी र महिला सहकोषाध्यक्षमा यमुना भटराई निर्विरोध निर्वाचित भएका छन् । महिला संयोजकमा संगिता मरहठ्ठा, युवा संयोजक रविन्द्र खड्का निर्विरोध निर्वाचित भएका छन् ।५१ पदाधिकारीका लागि निर्वाचन हुने निर्वाचन अधिकृतको कार्यालयले जनाएको छ । अहिलेसम्म ३३ जना निर्विरोध निर्वाचित भइसकेका छन् भने १८ पदाधिकारीका लागि निर्वाचन हुने कार्यालयको भनाइ छ । विभिन्न मुलुकमा रहेका सदस्यहरुले अनलाइनमार्फत भोट गर्न पाउने र त्यसका लागि तयारी भइरहेको कार्यालयले जनाएको छ । 